recursal/SuperWikiNEXT-32B huggingface dataset:
***Yettinchi boʻlmadagi moʻjiza*** (turkcha: *7. Koğuştaki Mucize*) — 2019-yilda suratga olingan turk filmi. Rejissyor — Mehmet Ada Öztekin. Bu 2013-yilda suratga olingan Janubiy Koreyaning „*7-boʻlmadagi moʻjiza"* komediya-drama filmining xuddi shu asosdan foydalangan holda, hikoya, personajlar va maʼlum oʻzgarishlarga ega rasmiy moslashuvidir. Film 93-Oscar mukofotining „Eng yaxshi xalqaro badiiy film" nominatsiyasida Turkiya tomonidan nomzod qilib koʻrsatish uchun tanlab olgan.

Mazmuni
-------

Film 1983-yilda chekka bir qishloqda boʻlgan voqea haqida. Aqli zaif Mehmet (uni Memo deyishadi) Koyuncu qizi Ova va buvisi bilan togʻ yonbagʻrida yashaydi. Memo baxtsiz hodisa tufayli vafot etgan qizchani oʻldirganlikda ayblanib qamaladi. Qamoqda boshqa mahbuslar uning jinoyati haqida xabar topib, uni kaltaklaydi.

Memo kamera boshligʻini boshqa mahbus tomonidan pichoqlanishidan qutqaradi va qolgan kameradoshlari bilan doʻstlashadi. Kameradagilar Memoning jinoyat sodir eta olmasligini tushunishadi. Shundan soʻng uning aybsizligini isbotlashni rejalashtirishadi.

Ova Memo ayblanayotgan jinoyatga guvoh boʻlgan qochqin bilan uchrashganini, bu baxtsiz hodisa ekanligini va Memoning aybsizligini aytadi. Buni eshitib, qamoqxona xodimlar qochqinni topishga kirishadi. Qochqin topiladi. Lekin uni general yaʼni oʻlgan qizchaning otasi otib oʻldiradi. Aybsizligi isbotlanmagach, Memo osib o'ldirishga hukm qilinadi.

Ammo qamoqxonadagi bir mahbus Memoni qutqarib qolishni xohlaydi va kameradagilar hamda qamoqxona ma'muriyati bir reja o'ylab topishadi.Ushbu reja orqali Memo qutqrib qolinadi.

Rollar
------

* Aras Bulut İynemli — Memo
* Nisa Aksongur — Ova (bolaligi)
* Celile Toyon — Fatma Nene
* İlker Aksum — Askorozlu
* Mesut Akusta — Yusuf
* Deniz Baysal — Mine
* Yurdaer Okur — Aydin
* Yildiray Shahinler — Hofiz
* Sarp Akkaya — Nail
* Deniz Celilo*ğ*lu — Faruk
* Ferit Kaya — Ali
* Serhan Onat — Selim
* Emre Yetim — Ayna
* Gulchin Kultur Shahin — Hatice
* Cankat Aydos — qochoq askar
* Doğukan Polat — Tevfik
* Hayal Koseoğlu — Ova

Qabul
-----

Film 2019-yilda turk kinoteatrlarida 5,3 milliondan ortiq tomoshabin bilan eng koʻp tomosha qilingan film boʻldi. Shuningdek, u Netflixda, ayniqsa, Fransiya va Lotin Amerikasida birinchi oʻrinni egallaganligi sababli, butun dunyo boʻylab katta auditoriyaga ega boʻldi.

Manbalar
--------

1. ↑  „7. Koğuştaki Mucize filmi nasıl? İşte 7. Koğuştaki Mucize filmi oyuncuları ve konusu". *onedio* (20-noyabr 2019-yil). Qaraldi: 28-may 2020-yil.
2. ↑  „Turkey nominates 'Miracle in Cell No. 7' for Oscar". *Daily Sabah* (10-noyabr 2020-yil). Qaraldi: 10-noyabr 2020-yil.
3. ↑  „"Chuqur" seriali yulduzi ishtirokidagi "Yettinchi boʻlmadagi moʻjiza" filmi Turkiya tomonidan "Oskar"ga nomzod qilib koʻrsatiladi" (2023-yil 1-yanvar).
4. ↑  „"Koğuştaki Mucize", "Le Roi Lion"… les grands gagnants du confinement sur les plates-formes". *Le Parisien* (22-may 2020-yil). Qaraldi: 28-may 2020-yil.
5. ↑  „Ağlayanlar, Hıçkıranlar Gırla: Amerikan ve Fransız Netflix'in TOP 1'inde Yedinci Koğuştaki Mucize Var!". *onedio* (31-mart 2020-yil). Qaraldi: 28-may 2020-yil.
**Baxtiyor Olimjonovich Sattarov** (1986-yil 27-mart ; Jizzax, Oʻzbekiston SSR, SSSR) — oʻzbek futbolchisi, asosan yarim himoyachi, hozirda murabbiy. 2016-yilning dekabr oyidan — "Sherdor" klubi bosh murabbiyi.

U 2006-2007 yillarda Samarqandning „Dinamo" jamoasi safida O‘zbekiston oliy ligasida 13 ta o‘yin o‘tkazgan.

Murabbiylik faoliyati
---------------------

Oliy maʼlumotli. 2005-yilda Toshkent shahar Respublika olimpiya zaxiralari kollejining murabbiy-o‘qituvchi (futbol) bo‘limini tamomlagan. 2010-yilda Samarqand davlat universitetining yuridik fakultetini tamomlagan.

Murabbiylik faoliyati
---------------------

„Registon" FKda Samarqand viloyati chempioni — 2010-yil. 2011-yilda u murabbiy va huquqshunos sifatida ishlagan. 2011-2012-yillarda Yoshlar sport federatsiyasida murabbiylik lavozimida ishlagan.

2012-yilda „FK Sherdor" MChJni ochdi. 2-liga jamoalari o‘rtasida Samarqand viloyati chempioni va o‘sha yili „SHerdor" futbol jamoasini Birinchi ligaga olib chiqdi. 2013-yil yanvar oyida Samarqandning „Dinamo" PFK bosh direktori lavozimida ishlay boshladi. 2013-yil 1-iyundan „Mash’al" PFKda Yoshlar sport maktabi katta murabbiyi lavozimida ish boshladi. 2014-yildan boshlab Birinchi liganing „Mash’al-2" jamoasida katta murabbiy, „Mash’al" sport o‘smirlar sport maktabida yarim stavka bosh murabbiyi, shuningdek, klub huquqshunosi lavozimlarida ish boshlagan. 2015-yil 1-avgustdan „Mash’al" PFK bosh murabbiyi. 2016-yil 2-oktabrdan boshlab „Sherdor" futbol klubida direktor va bosh murabbiy sifatida ish boshlagan. 2017-yil 15-maydan buyon „Dinamo-plyus" PFK qoshidagi „Dinamo" futbol maktabi direktori lavozimida ishlab kelmoqda. 2018-yil Birinchi ligada „Sherdor" FK bosh murabbiyi sifatida ish boshladi. 2021-yilda „Mash’al" PFKda jismoniy tayyorgarlik boʻyicha murabbiy (FIT murabbiyi) lavozimida ishlay boshladi.

Uylangan, to‘rt farzandi bor.

Yutuqlar
--------

### Murabbiy sifatida

**Registon**

* Samarqand chempioni (1): 2010-yil

**Sherdor**

* Samarqand chempioni (2): 2012, 2016
* Samarqand kubogi sohibi (2) 2012, 2016
* 2012 yil „Umid nihollari" chempioni.
* 2-liga oʻrtasida Pulki 1-oʻrin. 2012
* 2-liga oʻrtasida Pulki 2-oʻrin. 2013
* „Mash’al" PFK 2015 yilgi shogirdlari orasida 3-oʻrin.
* 2-ligadagi „Sherdor" FK oʻrtasida 1-oʻrin. 2017 yil
* „Sherdor" FK Birinchi liga oʻrtasida 2-oʻrin, PRO ligaga yoʻllanma. 2018

Manbalar
--------

Havolalar
---------

* Profil na sayte FootballFacts.ru
(1) Miya (2) Markaziy nerv sistemasi (3) Orqa miya**Miya:**

Miya
1) odam va hayvonlar nerv sistemasining markaziy boʻlimi, Miya organizmning eng murakkab hayotiy funksiyalari va muhit oʻzaro munosabatlarining boshqarilishini taʼminlaydi. Umurtqasiz hayvonlarda Miya koʻndalang va boʻylama tutashtirgichlar orqali oʻzaro tutashgan nerv hujayralari toʻplami – nerv tugunlari (gangliylar)dan iborat. Halqali chuvalchanglar, tuban mollyuskalar va boʻgʻim-oyoklilarda nerv tugunlari qorin nerv zanjirini hosil qiladi. Bu hayvonlarning koʻpchiligida qorin nerv zanjirining halqum usti va halqum osti nerv tugunlari kuchli rivojlangan boʻlib, bosh miya deyiladi. Miya qattiq, oʻrgimchak uyasisimon va tomirli parda bilan qoplangan. Boʻgʻimoyoklilar va bosh-oyoqli mollyuskalarning halqum usti nerv tugunlari 2—3 boʻlimdan tashkil topgan. Tuban xordali hayvonlar Miyasi naysimon, alohida qismlarga boʻlinmagan. Umurtqali hayvonlar va odam Miyasi bosh hamda orqa miyadgm iborat. Evolyusiya jarayonida bosh Miya oldingi, oʻrta va keyingi yoki rombsimon Miyani, bundan keyingi rivojlanish davomida oldingi Miya oxirgi va oraliq Miyani, rombsimon Miya orqa va uzunchoq miyani hosil qiladi. Bir qancha umurtqalilarda oxirgi miya (Miya katta yarim sharlari) kuchli rivojlanadi. Sut emizuvchilar va odamda organlar faoliyatini boshqaruvchi sifatida Miya katta yarim sharlari poʻstlogʻi shakllanadi. Oxirgi Miyaning ostki yuzasida 2 ta hidlash piyozchasi joylashgan. Oralik, Miyada koʻrish boʻrtiklari va 2 ta oʻsimta: ustki epifiz va pastki gipofiz hosil boʻladi. Oʻrta Miya tuban umurtqalilarda yaxshi rivojlangan. Yuksak umurtqalilarning oʻrta Miyasida koʻrish, eshitish va muvozanat organlari bilan bogʻlangan 4 tepalik shakllanadi. Baliklar, suvda va quruqlikda yashovchilar, sudralib yuruvchilar, qushlarda rombsimon Miya miyachadan iborat. Sut emizuvchilarda rombsimon Miyaning pastki qismida Varoli koʻprigi hosil boʻladi. Uzunchoq Miya hamma hayvonlarda bir xilda tuzilgan; orqa Miya uning bevosita davomi hisoblanadi. Umurtqali hayvonlar Miyasi Miya poʻsti bilan qoplangan. Miya poʻstlari oraligʻida orqa Miya suyukligi (likvor) boʻladi. Miya odamda tafakkur organi hisoblanadi;

2) odam va umurtqali hayvonlar suyagi boʻshliqlarini toʻldirib turadigan toʻqima (koʻmik).

Yana q.
-------

* bosh miya
* Bosh miya nervlari

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Anatomiya | *Anatomiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Ravshanbek Bekovich Yunusov** (1946-yil 14-fevral — 2016-yil 24-noyabr, Toshkent) — sovet futbolchisi, himoyachi. U **"**Paxtakor**"** "tarkibida SSSR Oliy ligasida 90 ta oʻyin oʻtkazib, 3 ta gol urgan.

Tarjimai hol
------------

Toshkentning „Spartak" oʻsmirlar sport maktabi tarbiyalanuvchisi, 1956-yildan Maʼruf Akbarov murabbiyligi qoʻl ostida tahsil olgan. Ravshanbek Bekovich yoshligida Toshkentning „Dimitrovets" jamoasida hamda Oʻzbekiston SSR yoshlar futbol terma jamoasida ham oʻynagan.

1966-yili respublikaning asosiy jamoasi — Toshkentning **"**Paxtakor**"** jamoasiga oʻtadi. U 1966-yilning 30 avgustida Oliy ligada debyut qilib Yerevanning „Ararat" jamoasiga qarshi oʻyinda asosiy tarkibda maydonga tushadi hamda uchrashuv oxirigacha maydonda toʻp suradi (4:1). Ushbu oʻyindan soʻng, u „Paxtakor"da oʻzining oʻrnini mustahkamlab oladi va mavsum oxirigacha yana 12 ta uchrashuvda ishtirok etadi. 1968-yil 10-aprelda u Sovet Ittifoqi chempionati oliy ligasida Lev Yashin himoya qilgan Moskvaning „Dinamo" jamoasiga qarshi oʻyinda ilk golini uradi. 1970-yilgi mavsum oʻrtalarida u jamoadagi oʻrnini yoʻqotadi va bir yildan soʻng jamoani tark etadi. Umuman olganda, u oliy ligada 90 ta oʻyin oʻtkazib, 3ta gol urgan.

„Paxtakor"ni tark etgach, ikkinchi ligada „Yangiariq" jamoasida oʻynagan, keyinchalik bu jamoa nomini „Xonqa" ga oʻzgartirgan.

Futbolchilik faoliyatini yakunlagach, murabbiylik va boshqaruv ishlari bilan shugʻullanishni boshlaydi. Mehnat faoliyatining soʻnggi yillarida nafaqaga chiqqunga qadar Toshkentdagi „Istiqlol" sport majmuasiga rahbarlik qilgan. 2000-yillarda esa „Paxtakor" faxriylari jamoasiga ustozlik qilgan.

Ravshanbek Yunusov nafaqaga chiqqan boʻlishiga qaramay, 2014-2016-yillarda Toshkent shahrining Yakkasaroy tumanidagi mahallada mahalla oqsoqoli (oʻzini oʻzi boshqarish organi boshligʻi) boʻib faoliyatini davom ettirgan.  

Ravshanbek Bekovich Yunusov 2016-yil 24-noyabrda Toshkent shahrida vafot etgan. U  besh nafar qizlarning otasi va  qator nevaralarning sevimli bobosi edi.

Manbalar
--------

1. ↑  „В Ташкенте ушёл из жизни известный узбекский футболист Равшан Юнусов". 2016-yil 25-noyabrda asl nusxadan arxivlangan. Qaraldi: 2022-yil 3-avgust.
2. ↑  Match Paxtakor — Ararat. footballfacts.ru
3. ↑  Match Paxtakor — Dinamo M. footballfacts.ru

Havolalar
---------

* Profil na sayte FootballFacts.ru
* Legenda „Paxtakora" i ego docheri xotyat obustroit tashkentskiy dvorik (Wayback Machine saytida 2021-10-18 sanasida arxivlangan)
**Rizoshoh Pahlaviy** (1878.16.3, Mozandaron — 1944.26.7, Yoxannesburg) — Eron shohi (1925—41). Pahlaviylar sulolasi asoschisi. Dastlab Eron kazak brigadasida harbiy mansabdor. 1921-yil 21 fevralda mazkur brigada R. P. boshchiligida davlat toʻntarishi oʻtkazgan. 1921—23 yillarda harbiy vazir. 1923-yil oktabr — 1925-yil dekabrda bosh vazir. Qojarlar sulolasi tugatilgach, 1925-yil 12 dekabrda taʼsis majlisi R.P.ni Eron shohi deb eʼlon qilgan. R. P. davrida demokratik tashkilotlar va matbuot qattiq taʼqib ostiga olingan. 30-yillarning oʻrtalaridan fashistlar Germaniyasi bilan yaqinlashish siyosatini olib borgan. Sovet va ingliz qoʻshinlari Eron hududiga kirishi bilan (1941-yil avgust) taxtdan voz kechib, mamlakatni tark etgan. JARda vafot etgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Polivka** — Belarus va Polsha taomlari, shoʻrvalarga ishora qiladi. Koʻpincha Polsha, Belarusiya va gʻarbiy Ukrainada ilgari zamonlarda tayyorlangan.

Etimologiya va tarixi
---------------------

"Polivka" soʻzi „suvga" feʼlidan kelib chiqqan boʻlib, u oʻrta asrlarda va keyinchalik sobiq Hamdoʻstlikning barcha hududlarida keng tarqalgan. Bu soʻz dasturxonga tortilgan barcha birinchi taomlar deb ataladi va faqat nemis oshpazlik anʼanalarining tarqalishi bilan („shoʻrva" soʻzi ishlatilgan) u fonga oʻtib ketadi va asosan aholining quyi qatlamlari xalqlar orasida qoʻllanila boshlandi.

Slavyan xalqlarining zamonaviy oshxonasida, umuman olganda, oʻz nomini olmagan barcha birinchi taomlar (rosol, karam shoʻrva, borsh, uxa) polivka deb ataladi. Eng mashhur zamonaviy polivka: qora polivka, gramatka va sharob, kvas, goʻsht va qoʻziqorin shoʻrvasi kabi boshqa polivkalar.

Tashqi koʻrinish
----------------

Polivka turli xil (suyuq yoki quyuq turdagi) birinchi nav koʻrinishiga ega. Avvaliga u bir nechta masalliqalrdan iborat edi: kvas, tuz, goʻsht yoki qoʻziqorin qaynatmasi, pivo, pyure yoki qaynatilgan sabzavotlar asosiy komponent sifatida, keyin esa oshpazlar uni diversifikatsiya qilish uchun ziravorlar va boshqa masalliqlar qoʻshishni boshladilar.

Kartoshkaning tarqalishi bilan asosiy tarkibiy qism sifatida polivka boshlandi. Polivka koʻpincha podlivka bilan adashtiriladi, ammo ikkinchisi faqat qoʻshimcha lazzat beruvchi vosita (sous), polivka esa mustaqil taom sifatida isteʼmol qilinadi. Roʻza kunlarida polivka quritilgan baliq qoʻshilgan bilan tayyorlanishi mumkin.

Manbalar
--------

1. ↑  *Poxlebkin V. V.* Natsionalnie kuxni nashix narodov (Osnovnie kulinarnie napravleniya, ix istoriya i osobennosti. Retseptura). — M.: Piщevaya prom-st, 1980. — 304 s.
2. ↑  Polivka // Piщa i pite krestyan-malorossov, s nekotorimi otnosyaщimisya syuda obichayami, poveryami i primetami / V. Щ. [Varvara Щelokovska] / Этнографическое обозрение, № 1-2, Kn. XL-XLI / Yanchuk N. A. (red.). — M.: T-vo Skorop. A. A. Levinson, 1899. — S. 293.Andoza:Ref-ru-dor
3. ↑  *Beli A.* Polіoʻka // Praekt „Nasha eja"
4. ↑  *Fedorov, P. F.* Solovki. — Krondshtadt: [Tip. „Krondshtadskogo vestnika"], 1889. — S. 266.

Adabiyotlar
-----------

* Похлебкин В. В. «Национальные кухни наших народов (Основные кулинарные направления, их история и особенности. Рецептура)». — М.: «Пищевая пром-ть», 1980. — 304 с.;
* Zygmunt Gloger «Encyklopedja staropolska ilustrowana». —Warszawa.: «P. Laskauer i W. Babicki», 1900. — I—IV tom.

Havolalar
---------

* Похлебкин В. В. «Национальные кухни наших народов. Белорусская кухня» — М. «Центрполиграф». —1978. на сайте kuking.net (Wayback Machine saytida 2007-02-27 sanasida arxivlangan) (rus.);
* Поливка на сайте nashaniva.by(belor.);
**Polonne** (ukraincha: *Полонне*) — Gʻarbiy Ukrainaning Xmelnitskiy viloyati (viloyati) ning Shepetivka tumanidagi Xomora daryosi boʻyida joylashgan shahar. Polonna Ukraina hromadalaridan biri bo'lgan Polonne urban hromada ma'muriyatiga mezbonlik qiladi. Hozirgi taxminiy aholi soni 20,471 

Polonna Shepetivka - Berdichiv temir yo'lida joylashgan. Shahar ichidagi turli sanoat korxonalari orasida chinni, keramika mavjud.

Tarixi
------

Polonna hech bo'lmaganda 996 yildan beri ma'lum bo'lib, u birinchi marta Buyuk knyaz Vladimir Desyatinna cherkoviga nisbatan soliq sub'ekti sifatida tilga olingan. O'rta asrlar davomida Polonna o'zining qal'asi bilan tanilgan, shuningdek, Magdeburg huquqlaridan bahramand bo'lgan. 1648-yilda shahar devorlari ichida panoh topgan yahudiylar (shu jumladan taniqli Samson ben Pesah Ostropoli) Bogdan Xmelnitskiy qo'shinlari tomonidan qirg'in qilindi.

Zamonaviy davrda 1938-yildan beri shahar maqomini oldi.

Shaharda yahudiylar muhim ahamiyatga ega edi. Ikkinchi jahon urushi paytida nemislar shaharni egallab olgan yahudiylar gettoda qamoqqa olingan. Ularni ukrainalik politsiyachilar qo‘riqlagan va qul mehnati bilan shug‘ullanishga majbur bo‘lgan. 1941 va 1942 yillarda Einsatzgruppe tomonidan amalga oshirilgan ommaviy qatllarda yuzlab yahudiylar o'ldirildi.

2020-yil 18-iyulgacha Polonna Polonna tumanining maʼmuriy markazi boʻlgan. 2020-yil iyul oyida Ukrainaning maʼmuriy islohoti doirasida bu tuman tugatilib, Xmelnitskiy viloyatining tumanlari soni 3 taga qisqardi. Polonna tumani hududi Shepetivka tumaniga birlashtirildi.

Taniqli odamlar
---------------

* Perets Markish (1895—1952), shoir. Eski ibodatxonada unga muzey bag'ishlangan.
* Leo Mol (1915—2009), kanadalik haykaltarosh
* Isaiah Leo Sharfman (1886—1969), amerikalik iqtisodchi

Galereya
--------

* Aziz Anna cherkoviAziz Anna cherkovi
* Shafoat cherkoviShafoat cherkovi
* Eski suv tegirmoniEski suv tegirmoni
* Lesia Ukrainkaning uyiLesia Ukrainkaning uyi

Manbalar
--------

1. ↑  „Полонская громада" (ruscha).  Портал об'єднаних громад України.
2. ↑   (Wayback Machine saytida 2020-09-23 sanasida arxivlangan) The murder of the Jews of Polonne
3. ↑  „Про утворення та ліквідацію районів. Постанова Верховної Ради України № 807-ІХ." (ukraincha). *Голос України* (18-iyul 2020-yil). Qaraldi: 3-oktabr 2020-yil.
4. ↑  „Нові райони: карти + склад" (ukraincha).  Міністерство розвитку громад та територій України.

Havolalar
---------

* Polonnoye yahudiy jamiyati tarixi

Andoza:Khmelnytskyi Oblast

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 1131658612
* LCCN: n2001085120
* NLI: 001061204
* VIAF: 150286955
* en:WorldCat Identities (VIAF orqali): 150286955

 |
**Nikolay Nikolayevich Stasyuk** (1956-yil 11-dekabr, Yekaterinovskaya, Krasnodar oʻlkasi, SSSR) — sovet, oʻzbek va rus futbolchisi, darvozabon hamda rossiyalik murabbiy.

Futbolchilik faoliyati
----------------------

1979-yilda Oktabrskiy qishlogʻining „Kolos" jamoasi safida oʻynagan. 1980-yildan 1981-yilgacha „Mashuk" (Pyatigorsk) jamoasi sharafini himoya qilgan. SSSR Ikkinchi ligasining 2-mavsumida 25 ta oʻyinda maydonga tushgan. 1983-1992-yillar davomida Fargʻonaning „Neftchi" jamoasi safida toʻp surgan. „Neftchi" tarkibida SSSR chempionati ikkinchi va birinchi ligasida 269 ta, shuningdek, Oʻzbekiston oliy ligasida 24 ta oʻyinda maydonga tushib, 7 ta gol oʻtkazib yuborgan. Fargʻonaliklar tarkibida 1983, 1987, 1988, 1989 va 1990-yilgi mavsumlarida 5 marta SSSR ikkinchi ligasi zonasi gʻolibligini qoʻlga kiritgan. 1992-yilgi mavsumda ham 1 marta Oʻzbekiston chempioni boʻlgan.

1993-yilda oʻzbek klublarini tark etib, Krasnodarning „Kolos" jamoasi safiga oʻtgan. 1993-yilgi mavsumda Rossiya Birinchi ligasining 25 oʻyinida maydonga tushib 30 ta gol oʻtkazib yuboradi. 1994 va 1996-yillarda havaskor jamoalar safida oʻynagan. Pavlovskaya qishlogʻining „Kolos" jamoasi darvozasini himoya qilgan. Jamoa safida 7 ta uchrashuvda maydonga tushib, 10 ta gol oʻtkazib yuborgan. Shundan soʻng Troitskiy qishlogʻining „Rassvet" klubi tarkibiga qoʻshilib, 18 ta uchrashuvda maydonga tushgan va 16 ta gol oʻtkazib yuborgan.

Murabbiylik faoliyati
---------------------

Nikolay Stasyuk futbolchilik faoliyatini yakunlaganidan soʻng, murabbiylik bilan shugʻullana boshlagan. Stasyuk dastlab 2000-yilda Poltavskayaning „Dinamo" klubini boshqargan. Oradan ikki yil oʻtib, 2002-yilda Korenovskning „Rus" jamoasiga murabbiy etib tayinlangan. 2004-yilda Novorossiyskning „Chernomorets" va 2006-yilda Sochining „Sochi-04" klublarida murabbiy boʻlib ishlagan. Slavyansk-na-Kubanning „Slavyanskiy" jamoasini 2011-2013-yillarda boshqargan. 2013-2015-yillarda Krimskning „Vityaze" klubida murabbiylik faoliyatini davom ettirgan.

Yutuqlari
---------

1Chempion Oʻzbekiston chempioni: 1992-yil.

1Chempion SSSR Ikkinchi ligasi zona gʻolibi: 1983, 1987, 1988, 1989, 1990-yillar.

Manbalar
--------

1. ↑  „1994.02.04: «Спартак» vs «Нефтчи» (Фергана, Узбекистан), Кубок ЧС" (ru).  *WildStat.ru*. Qaraldi: 2019-yil 25-iyul.

Havolalar
---------

* Профиль тренера на официальном сайте ФК «Черноморец»[*sayt ishlamaydi*]
**Sergey Viktorovich Diomidov** (ruscha: *Сергей Викторович Диомидов*; 1943-yil 9-iyul, Toʻrkoʻl, Qoraqalpoq Avtonom Sovet Sotsialistik Respublikasi, Oʻzbekiston SSR) — sovet gimnastikachisi, Olimpiya o'yinlarining ikki karra kumush va bronza medali sovrindori. SSSRda xizmat ko‘rsatgan sport ustasi (1966). SSKA sport faxriylari kengashi aʼzosi.

Biografiyasi
------------

Sergey Viktorovich Diomidov 1943-yil 9-iyulda Qoraqalpoq Avtonom Sovet Sotsialistik Respublikasi Toʻrkoʻl shahrida tugʻilgan.

Sergey Diomidov maktab oʻquvchiligidanoq sport gimnastikasiga qiziqib qolgan. 1960-yilda 16 yoshida „Dinamo" sport jamiyatining Butunittifoq chempionatida sport ustasi qoʻyilhan talabni bajaradi. Toshkent shahridagi 2-oʻrta maktabni tugatgach, harbiy xizmatga chaqiriladi, xizmat davrida ham sport gimnastikasi bilan shugʻullanishni davom ettiradi.

1956—1967-yillarda Sergey Diomidov Toshkentda R. G. Sarkisov murabbiyligida sport gimnastikasi bilan shugʻullangan, „Dinamo" sport jamiyati va Oʻzbekiston armiya sport klubida (SKA) tarkibida musobaqalarda ishtirok etgan, 1962-yildan 1974-yilgacha mamlakatning asosiy armiya klubi sharafini himoya qilgan. Hozirda Moskvada istiqomat qiladi.

Sportdagi faoliyati
-------------------

Tokiodagi 1964-yil XVIII yozgi Olimpiya oʻyinlarida Sergey Diomidov jamoaviy bahslarda kumush medalni qoʻlga kiritgan. Toʻrt yil oʻtgach, 1968-yil yozgi Olimpiya oʻyinlarida Sergey Diomidov jamoa bilan yana oʻz muvaffaqiyatini takrorlaydi, shuningdek, tayanch sakrashda yaponiyalik Yukio Endo va oʻz hamyurti Mixail Voroninga yutqazib, bronza medalini qoʻlga kiritgan.

1965-yilgi Yevropa chempionatida 4 ta bronza, 1966-yilgi jahon chempionatida oltin va kumush, keyingi chempionatda esa yana kumush medalni qoʻlga kiritgan.

1964-yilda Sergey Diomidov jahonda birinchi boʻlib oldinga bir siltanishda 360 graduslik aylanishni amalga oshiradi va keyinchalik bu harakat uning nomi bilan „Diomidov aylanishi" deb ataldi. Sergey Diomidov Rossiya Badiiy akademiyasining akademigi Dmitriy Jilinskiyning „SSSR gimnastikachilari" kartinasida tasvirlangan.

1970-yilda sportdagi faoliyatini yakunlagan.

Yutuqlari
---------

Sport gimnastikasi boʻyicha Olimpiya oʻyinlari kumush medali sovrindori (1964, 1968), olimpiya oʻyinlari bronza medali sovrindori (1968), sport gimnastikasi boʻyicha jahon chempioni (1966), jahon chempionati kumush medali sovrindori (1966, 1970), jahon chempionati bronza medali sovrindori (1965), sport gimnastikasi boʻyicha SSSRning mutlaq chempioni (1965, 1969), SSSR chempioni (1966, 1970).

Manbalar
--------

1. ↑  „ДИОМИДОВ СЕРГЕЙ ВИКТОРОВИЧ".
2. ↑  „С днём рождения, Сергей Викторович Диомидов!" (2018-yil 9-iyul).
3. 1 2  „Диомидов Сергей Викторович".
4. 1 2 3  „В день рождения ЗМС СССР, ЗТ РСФСР Диомидова Сергея Викторовича - "Легенды отечественной спортивной гимнастики"" (2023-yil 9-iyul).
5. ↑  „Сергеей Викторович Диомидов // Энциклопедия отечественного спорта (Российская империя – Советский Союз – Российская Федерация) в 3-х томах".
6. ↑  „Sergey Diomidov".  sports-reference. 2020-yil 17-aprelda asl nusxadan arxivlangan.
7. ↑  „ДИОМИДОВ Сергей Викторович".
**Gennadiy Petrovich Mixaylutsa** (1946-yil 16-iyulda Toshkent viloyati, Chirchiq tumanida tugʻilgan) — sovet futbolchisi; Oʻzbekiston SSRda xizmat koʻrsatgan murabbiy.

Faoliyatining asosiy qismini Oʻzbekiston SSRning „Kimyogar" (Chirchiq) (1965-1966), Navoiyning "Zarafshon" (1968-1972), Termizning „Avtomobilist" (1973), „Yangiariq"/"Xonqaliklar" (Yangiariq) klublarida oʻtkazgan. 1974-1978-yillarda „Xorazm" (Xonqaliklar) safida birinchi va ikkinchi ligada toʻp surgan. 1967-1968-yillarda Toshkentning "Paxtakor" jamoasi tarkibida oʻynagan, 1968-yilda oliy ligada toʻrtta oʻyin oʻtkazgan.

Futbolchi sifatidagi faoliyatini yakunlagach, murabbiylik bilan shugʻullana boshlagan. 1979-yilda „Narimanovets" jamoasining katta murabbiyi va rahbari lavozimlarida ishlagan. 1985-1986-yillarda Xorazmning „Xonqaliklar" jamoasida murabbiylik qilgan. 1987-1993, 1995-yillarda „Selmashevets"(Chirchiq) klubi bosh murabbiyi hamda O ʻzbekiston SSKAda murabbiy boʻlib ishlagan.

Keyinchalik  Rossiyaning yoshlar jamolarida murabbiylik faoliyatini davom ettirgan.

Manbalar
--------

1. ↑  „Газета «Горожанин» № 7-2009 Спортивный праздник и неугомонный дождь". 2017-yil 19-yanvarda asl nusxadan arxivlangan. Qaraldi: 2022-yil 1-iyul.
**Akmal Abduazimovich Azizxoʻjayev** (1936-yil 8-noyabr, Toshkent – 2008) – futbolchi, sport ustasi (1966), Oʻzbekistonda xizmat koʻrsatgan sport ustozi (1992). 1954-yildan „Spartak" futbol jamoasida oʻynagan. „Paxtakor" jamoasi sardori va himoyachisi (1960-65 yillar). Buxoroning „Fakel" (1966) hamda Nukusning „Amudaryo" (1983) jamoalarida bosh murabbiy. 1996-yildan respublika oliy futbol maktabining direktori. Uning murabbiyligidagi Oʻzbekiston oʻsmirlar futbol terma jamoasi Osiyo chempionati musobaqalarida ishtirok etib (1994) Oʻrta Osiyo respublikalari orasida gʻolib chiqqan va final uchrashuvlarda qatnashgan.

Faoliyati
---------

Akmal futbolchilik faoliyati dastlab Buxorodagi mahalliy jamoada boshlagan. Keyinchalik Toshkent viloyatining „Sverdlovets", Toshkentning „Spartak" klublarida oʻynagan. 1956-yilda Toshkentning „Paxtakor" klubi tarkibiga oʻtdi va 9 yil davomida poytaxt jamoasi tarkibida oʻynagan. Faoliyatini soʻnggida „Buxoro" klubida toʻp surgan. Futbolchilik faoliyatini yakunlaganidan soʻng murabbiylik faoliyatini boshladi va bir qator jamoalar jumladan Aral samali jamoasiga bosh murabbiylik qilgan.

Adabiyotlar
-----------

* OʻzME. Birinchi jild. Toshkent, 2000-yil

Manbalar
--------

1. ↑  „Akmal Azizxo'jaev xotira turnirida bu yil 2010 yilda tavallud topgan avlod qatnashadi". 22-aprelda asl nusxadan arxivlangan.
2. ↑  „"Ҳужум ҳимоядан бошланади". Акмал Азизхўжаев хотирасига ишланган фильм.". 2021-yil 25-martda asl nusxadan arxivlangan. Qaraldi: 2023-yil 15-oktyabr.

Havolalar
---------

Akmal Azizxoʻjayev Footballfacts saytidagi futbolchi profili

Akmal Azizkhodzhaev Transfermarkt saytidagi futbolchi profili  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Maqluba** (arabcha:  *maqlūba*‎, turkcha: *maklube*) — Bahrayn, Iroq, Iordaniya, Quvayt, Falastin, Suriya, Turkiya va Isroilda mashhur boʻlgan anʼanaviy Levantin taomi. Goʻsht, guruch, qovurilgan sabzavotlar qoʻshiladi va bu taomni stolga uzatishdan oldin agʻdariladi, shuning uchun *maqluba* nomi, soʻzma-soʻz „yuqoriga-pastga" deb tarjima qilinadi.

Taomning tarkibiga pomidor, kartoshka, karam, baqlajon kabi koʻplab turli sabzavotlar kirishi mumkin, goʻsht sifatida asosan tovuq yoki qoʻzichoq goʻshti qoʻshiladi. Taom agʻdarilganda, yuqori qatlamni tashkil etuvchi pomidorlar tufayli tepasi yorqin qizil rang, keyin esa oltin rangli baklajonlar bilan usti yopiladi.

Maqluba odatda yogurt yoki mayda toʻgʻralgan pomidor, bodring, petrushka va limon sharbatidan iborat oddiy arab salati bilan birga uzatiladi, koʻpincha tahini sousi bilan aralashtiriladi.

Yana qarang
-----------

* Arab oshxonasi
* Turk oshxonasi
* Isroil oshxonasi

Manbalar
--------

1. ↑  „Recipe: Maqluba (Arab Levant, Palestine) Maqluba - Upside-down Rice and Eggplant Casserole" (en).  www.cliffordawright.com. Qaraldi: 2017-yil 31-yanvar.
2. ↑  *The FOURnet Information Network.* „Makloubeh (Cauliflower With Rice) - Recipe - Cooks.com".  www.cooks.com. Qaraldi: 2017-yil 31-yanvar.
**Farhod Muhammadjonovich Mirsalimbayev** (1972-yil 15-oktyabr) – qozogʻistonlik va oʻzbek futbolchisi, himoyachi.

Futbolchilik faoliyati
----------------------

Faoliyati davomida Qozogʻistonning „Taraz", „Esil-Bogatır", „Vostok", „Ekibastuz-1979", Oʻzbekistonning „Doʻstlik", „Metallurg" klublarida toʻp surgan. Qozogʻiston va Oʻzbekiston chempioni boʻldi. U ikkala mamlakat kubogi sohibi ham boʻlgan.

1995-yil Qozogʻiston terma jamoasida ikkita oʻyin oʻtkazgan. Ikkalasi ham oʻrtoqlik uchrashuvi boʻlgan. 27-dekabr kuni u Quvaytga qarshi oʻyinning 60-daqiqasida maydonga tushdi va 0:0 hisobidagi durang bilan yakunlandi. Ikki kundan keyin u Saudiya Arabistoniga qarshi birinchi boʻlimda maydonga tushdi. Bu uchrashuvda Qozogʻiston 0:3 hisobida magʻlub boʻldi.

Murabbiylik faoliyati
---------------------

Faoliyatini yakunlab, „Taraz" futbol maktabining murabbiylik boʻlimida ishlagan. 2019-yilda „Taraz-21" klubiga yordamchi murabbiy etib tayinlangan.

Yutuqlar
--------

* Qozogʻiston chempioni: 1996
* Qozogʻiston vitse-chempioni: 1995, 1997
* Qozogʻiston kubogi finali: 1992, 1993
* Oʻzbekiston chempioni 1999, 2000
* Oʻzbekiston Kubogi sohibi: 2000

Havolalar
---------

* Mirsalimbaev profili
Benut – Malayziya Respublikasi Johor shtatining Pontian tumanida joylashgan mukim (maʼmuriy birlik).

Geografiyasi
------------

Pontian tumanida joylashgan Benut
Mukim 140 km2 (54 kv milya) maydonni egallaydi.

Demografiya
-----------

Benutda 15389 kishi istiqomat qiladi. Benutda malay aholisi koʻpchilikni tashkil qiladi. Shuningdek Orang, Kuala, Bugin, Yava, Xitoy va Hindiston aholisining katta qismi ham bor.

Taʼlim
------

**Boshlangʻich maktab**

1. Sekolah Kebangsaan Shri Benut

2. Sekolah Kebangsaan Seri Sinaran

3. Sekolah Kebangsaan Seri Setia

4. Sekolah Kebangsaan Seri Senang Hati

5. Sekolah Kebangsaan Seri Semangat

6. Sekolah Kebangsaan Seri Kembar

7. Sekolah Kebangsaan Seri Jaya

8. Sekolah Kebangsaan Seri Bahagia

9. Sekolah Kebangsaan Seri Al Ulum

10. Sekolah Kebangsaan Parit Markom

11. Sekolah Kebangsaan seriyasi Bugis Benut

12. Sekolah Kebangsaan Benut

13. Sekolah Jenis Kebangsaan (Xitoy) Lok Yu(2)

14. Sekolah Jenis Kebangsaan (Xitoy) Lok Yu 6

15. Sekolah Jenis Kebangsaan (Xitoy) Lok Yu 4

16. Sekolah Jenis Kebangsaan (Xitoy) Lok Yu 3

17. Sekolah Jenis Kebangsaan (Xitoy) Lok Yu 1

18. Sekolah Jenis Kebangsaan (Xitoy) Lok York
**Oʻrta maktab**
1. Sekolah Menengah Kebangsaan Shri Tanjung

2. Sekolah Menengah Kebangsaan Parit Betak

3. Sekolah Menengah Kebangsaan Benut

4. Sekolah Menengah Agama Arab An-Nur

Transport
---------

Mukimga Pontian Kechil bilan bogʻlangan TransJohor jamoat avtobuslari xizmat koʻrsatadi.

Manbalar
--------

1. ↑  „Pontian". *Tourism Johor*. 2018-yil 24-dekabrda asl nusxadan arxivlangan. Qaraldi: 2018-yil 21-fevral.
2. ↑  Handbook johor.gov.my
3. ↑  Profil Daerah water.gov.my
4. ↑  „Bus Routes and Schedule". *Pengangkutan Awam Johor*. Qaraldi: 2018-yil 17-mart.

|  |  |
| --- | --- |
| Malayziya bayrogʻi | *Malayziya geografiyasiga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
### Indonesiya Iqtisodiyoti

Indoneziya iqtisodiyoti Janubi-Sharqiy Osiyodagi eng yirik va rivojlanayotgan bozor iqtisodiyoti hisoblanadi. O'rtacha daromadli mamlakat va G20 a'zosi sifatida Indoneziya yangi sanoatlashgan mamlakat sifatida tasniflanadi.Nominal YaIM bo'yicha dunyoda 17-o'rinda va YaIM (PPP) bo'yicha 7-o'rinda turadi. 2019-yilda 40 milliard dollarga baholangan.Indoneziyaning internet-iqtisodiyoti 2025-yilga borib 130 milliard dollardan oshib ketishi kutilmoqda. Indoneziya ichki bozor va davlat byudjeti xarajatlari va davlat korxonalariga egalik qilishiga bog'liq (markaziy hukumat 141 korxonaga ega). Indoneziya bozor iqtisodiyotida bir qator asosiy tovarlar (jumladan, guruch va elektr energiyasi) narxlarini boshqarish ham muhim rol o'ynaydi. Biroq, 1990-yillardan boshlab, iqtisodiyotning aksariyat qismi alohida indoneziyaliklar va xorijiy kompaniyalar tomonidan nazorat qilinadi. 1997 yilgi Osiyo moliyaviy inqirozidan so'ng, hukumat ishlamaydigan bank kreditlarini sotib olish orqali xususiy sektor aktivlarining muhim qismini o'z qo'liga oldi. va korporativ aktivlar qarzni qayta tuzilish jarayoni orqali va hibsda bo'lgan kompaniyalar bir necha yil o'tib xususiylashtirish uchun sotilgan.

Statistikalar
-------------

1999 yildan boshlab iqtisodiyot tiklandi. O'sish so'nggi yillarda 4–6% dan oshdi.2012 yilda Indoneziya Hindistonni Xitoydan keyin eng tez o'sayotgan G-20 iqtisodiyoti sifatida almashtirdi. O'shandan beri yillik o'sish sur'ati taxminan 5% atrofida o'zgarib turdi.Biroq, Indoneziya 2020 yilda iqtisodiy o'sish COVID-19 pandemiyasi tufayli -2,07% gacha pasayib ketgan retsessiyaga duch keldi. Bu 1997 yilgi inqirozdan beri eng yomon o'sish bo'ldi.2021-yilda yalpi ichki mahsulot COVID-19 cheklovlarining olib tashlanishi hamda xom ashyo narxlarining oshishi tufayli rekord darajadagi eksport tufayli 3,69 foizga o‘sdi.
Indoneziya 2045 yilga kelib dunyoning 4-oʻrinli iqtisodiyoti boʻlishi bashorat qilinmoqda. Joko Vidodo oʻz vazirlar mahkamasi hisob-kitoblariga koʻra, 2045-yilga borib Indoneziya aholisi 309 million kishiga yetishini koʻrsatgan. Vidodoning hisob-kitoblariga ko'ra, iqtisodiy o'sish 5−6% va YaIM 9,1 trillion AQSh dollarini tashkil qiladi. Indoneziyaning aholi jon boshiga to‘g‘ri keladigan daromadi 29 000 AQSh dollariga yetishi kutilmoqda.

Adabiyotlar
-----------

"G20 Presidency of Indonesia". Retrieved 27 June 2022.
**Xusrav II Parviz** (aynan — muzaffar, gʻolib)(? — 628) — sosoniylar shahanshoxi (591 yildan). Hurmuzd IV ning oʻgʻli. Bahrom Choʻbin boshchiligidagi isyonkor zodagonlar 590 yil Hurmuzd IV ni taxtdan agʻdarishgan. Biroq zodagonlarning boshqa bir guruhi X. II ni shahanshoh deb eʼlon qilgan. X. II Bahromdan xavfsirab Vizantiyaga, imperator Mavrikiy huzuriga qochgan va 591 yil vizantiyalik va arman qoʻshinlari yordamida Baxromni yenggan va taxtga chiqqan. 7-asr boshida Eronga Vizantiya imperiyasining sharqiy va jan. viloyatlarini qoʻshib olgan. X. II ning harbiy yutuqlari bilan bir qatorda bosib olingan viloyatlar talontoroj etilgan, mamlakatda soliqdar miqsori koʻpaygan, podsho saroyi uchun sarfxarajatlar oshgan. Shu bilan birga yangi saroylar qad. koʻtargan.

X.P shoirlar, mashshoqlar, olimlarga homiylik qilgan. 7-asrning 20-yillarida Vizantiya xazarlar va turklar bilan ittifoq tuzib X. II ga qarshi chiqqan. Imperator Irakliyning Ktesifonga yurishidan soʻng X. II. zodagonlar tomonidan taxtdan tushirilib, qatl etilgan. Sharq xalklari ogʻzaki ijodi va yozma adabiyotida uning obrazi keng tarqalgan (qarang Xusrav).

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ilhom Shomurodov** (1984-yil 28-martda tugʻilgan; Surxondaryo viloyati, Oʻzbekiston SSR, SSSR) — oʻzbek futbolchisi. Hujumchi.

Futbolchilik faoliyati
----------------------

Ilhom Shomurodov futbolchilar oilasida dunyoga kelgan, Akasi Azamat va ukasi Oʻzbekiston quyi ligalarida toʻp surgan. Uning eng mashhur qarindoshi, uning jiyani, Oʻzbekiston milliy terma jamoasi hujumchisi Eldor Shomurodovdir.

Faoliyatini 2004-yilda Termizning „Surxon" tarkibida boshlagan, 2005-yil oxirigacha bu jamoada 10ta uchrashuvda maydonga tushgan. 2006-yilda birinchi ligada toʻp surgan Sariosiyoning „Toʻpalang" jamoasiga koʻchib oʻtdi. „Toʻpalang" klubida oʻtkazgan ikki mavsum davomida u 27 ta oʻyinda maydonga tushib, 2ta gol urgan.

2008-yil boshida u oliy ligada Muborakning „Mashʼal" klubiga oʻtib, bir mavsumda 25ta oʻyinda maydonga tushib, 6 ta gol urgan. 2009-yilgi mavsum oraligʻida Qarshining „Nasaf" klubiga oʻtib, 2012-yilning yoziga qadar oʻynab, 81 ta oʻyinda maydonga tushib, 41 ta gol urdi. 2012-yil oʻrtalarida Toshkentning „Bunyodkor" jamoasiga ijara asosida oʻtdi va beshta oʻyinda maydonga tushdi. 2013-yil boshida u „Nasaf"ga qaytdi. 2013-yil may oyida Oʻzbekiston Oliy ligaasida 150 uchrashuvini Nasaf tarkibida oʻtkazdi. 2015-yilgi mavsumda Oʻzbekiston Kubogi baxslarida 4 ta gol urib Nasaf jamoasining Kubok chempioni boʻlishida katta xissa qoʻshdi. Shu mavsumning oʻzida „Nasaf" klubining Oliy liga baxslaridagi 1000 goli muallifiga aylanib tarixga kirdi. 2017-yilgi mavsum oldidan Ketma ket olingan jaroxatlar tufayli faoliyatini yakunlashga majbur boʻldi.

Yutuqlar
--------

### Nasaf bilan

* O‘zbekiston chempionati kumush medali sovrindori: 2011
* O‘zbekiston chempionati bronza medali sovrindori: 2009 , 2010 , 2013 , 2014
* O‘zbekiston kubogi sohibi: 2015-yil
* O‘zbekiston kubogi finalchisi: 2011, 2013
* O‘zbekiston Superkubogi sohibi: 2016-yil
* OFK kubogi sohibi: 2011-yil

### Bunyodkor tarkibida

* O‘zbekiston kubogi sohibi: 2012-yil
* O‘zbekiston chempionati kumush medali sovrindori: 2012

*

Manbalar
--------

1. ↑  „Ilhom Shomurodov - Transfermarket". 2010da asl nusxadan arxivlangan.
2. ↑  „Ilhom SHomurodov oliy ligadagi 150-uchrashuvini o'tkazdi". 2022-yil 20-sentyabrda asl nusxadan arxivlangan. Qaraldi: 2022-yil 20-sentyabr.
3. ↑  „Kubokning Qarshiga kelishidagi bosh "aybdorlar"". 2022-yil 20-sentyabrda asl nusxadan arxivlangan. Qaraldi: 2022-yil 20-sentyabr.
4. ↑  „"Nasaf"ning 1000-goli muallifi - Ilhom SHomurodov!". 2022-yil 20-sentyabrda asl nusxadan arxivlangan. Qaraldi: 2022-yil 20-sentyabr.
5. ↑  „Butsalarini mixga ilganlar". 2022-yil 20-sentyabrda asl nusxadan arxivlangan. Qaraldi: 2022-yil 20-sentyabr.

Havolalar
---------

* FootballFacts.ru

* futbol yoʻli

* Transfermarkt (oʻyinchi)
* ILHOM SHOMURODOV Nasaf.
Bu atamaning boshqa maʼnolari ham mavjud. Qarang: Mavrikiy (maʼnolari).

**Mavrikiy** (539-602.27.11) - Vizantiya imperatori (582 yildan). Yustinian I hukmronligidan keyin mamlakatda vujudga kelgan ogʻir sharoitda taxtni boshqargan. Saltanat hududiga slavyanlar, langobardlar, forslar hujum qilib turgandilar, davlat xazinasi boʻshab qolgan edi. M. qoʻshinga beriladigan maoshni. turli xil tomoshalarga sarflanadigan harajatlarni qisqartirgan. Misrdan keltiriladigan gʻalla narxini oshirgan. M.ga qarshi bir qancha qoʻzgʻolonlar koʻtarilgan. 591 yil M. Eron bilan Vizantiya uchun manfaatli boʻlgan sulh bitimini imzolashga erishgan; Eronga tegishli Armanistonning bir qismi Vizantiyaga oʻtgan. M.ning ichki siyosati davlatni parchalanishiga olib kelgan; Ravenna (584) va Karfagenda (591) yarim mustaqil ekzarxatlar (harbiymaʼmuriy birlik) barpo etilgan, M. vasiyatnomasi (597)ga koʻra, saltanat uning oʻgʻillari oʻrtasida taqsimlanishi kerak edi. 602 yil 23-noyabr

da M. senturion (kichik harbiy lavozim) Foka boshchiligida qoʻzgʻolon koʻtargan askarlar tomonidan taxtdan agʻdarilgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
***Bashful*** — 1917-yilda suratga olingan qisqa metrajli, komediya janridagi film. Filmning nusxasi Nyu-Yorkdagi Zamonaviy sanʼat muzeyining kino arxiviga kiritilgan.

Mazmuni
-------

*The Girl* filmida bosh rolini ijro etgan Harold LIoyd kartinada bosh qahramon (Bebe Daniels) tomonidan uyushtirilgan ziyofatga taklif qilingan uyatchanroq oila qurmagan kishi rolini gavdalantirgan. Harold ziyofatda boʻlganida yaqinda vafot etgan uzoq qarindosh xolasining boyliklari unga qolishi mumkinligi haqida xabar yozilgan telegrammani qabul qilib oladi. Biroq, bunday imkoniyatdan foydalanish uchun u oila qurgan va farzandli boʻlgan boʻlishi kerak edi. Filmdagi bosh qahramon rolini ijro etgan qizning amakisi Haroldning uyini koʻrish uchun kelganida ularning turmush qurishlariga rozi boʻladi. Haroldning yordamchisi er-xotinning qora tanli bolalari rolini oʻynab turishlari uchun bir guruh bolalarni pul evaziga yollaydi. Togʻasi Haroldning oila qurganiga ikki yil boʻlgan boʻlishiga qaramay, bir uy bolalari qayerdan kelgani borasida shubhaga bormaydi va unga vasiyat qolgan chekni topshiradi.

Kasting
-------

* Harold Lloyd — Harold
* Snub Pollard — Snub, Harold’s butler (credited as Harry Pollard)
* Bebe Daniels — „The Girl"
* Bud Jamison
* William Blaisdell
* James Morrison
* Sammy Brooks
* Billy Fay (shartnomada William Fay sifatida)
* William Gillespie
* Max Hamburger
* Annette Hatten (shartnomada Annette Hatton sifatida)
* Oscar Larson
* Maynard Laswell (shartnomada M. A. Laswell sfatida)
* Gus Leonard
* M. J. McCarthy
* Belle Mitchell
* Fred C. Newmeyer
* Evelyn Page (shartnomada Evelyn Paige sfatida)
* Hazel Powell
* Nina Speight
* Charles Stevenson
* William Strohbach (shartnomada William Strawback sfatida)

Qabul
-----

Oʻsha davrdagi koʻplab Amerika filmlari singari, *Bashful* ham shahar va shtat kino senzurasi kengashlari tomonidan baʼzi joylari kesib tashlangan. Chikagodagi senzura kengashi oxirgi hula raqs sahnasini kesib tashlashni talab qilgan.

Yana qarang
-----------

* 1917-yilgi Amerika filmlari ro'yxati
* Harolda Lloyd filmografiyasi

Manbalar
--------

1. ↑  „Progressive Silent Film List: *Bashful*". *silentera.com*. Qaraldi: 11-may 2008-yil.
2. ↑  „Official Cut-Outs by the Chicago Board of Censors". *Exhibitors Herald*. 6-jild, № 4. New York City: Exhibitors Herald Company. 19–yanvar 1918–yil. 31-bet.`{{cite magazine}}`: CS1 maint: date format ()

Havolalar
---------

* *Bashful* IMDbda
* Film still (Harold Lloyd va Bebe Daniels)
**Sileziya** (polyakcha Slask, chexcha Slezsko, nem. Schlesien) — Odra daryosining yuqori va oʻrta oqimi boʻyidagi tarixiy viloyat. 10-asrda Polsha davlati tarkibida, 14-asrda — Chexiya taxtiga tegishli hudud. 1526-yildan S. Gabsburglar hukmronligi ostida (Sevej, Osvensim, Zatorsk knyazliklaridan tashkari), 1742-yildan — Prussiya tarkibida (Opava, Teshin knyazliklari hududi Gabsburglar qoʻlida qolgan, 1920-yil esa, Chexoslovakiya tarkibiga kirgan). Prussiyaning S. viloyati 1919-yil 2 viloyat: Yuqori S. [markazi — Oppeln (Opole)] va Quyi S. [markazi — Breslavl (Vrotslav)]ga boʻlingan. 1922-yil Yuqori S.ning taxminan 1/3 qismi Millatlar Ligasi Kengashi tomonidan Polshaga berilgan. 1945-yilgi Potsdam konferensiyasi S. hududining katta kismini Polshaga kaytargan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 4052678-1
* LCCN: sh85122476
* NKC: ge130850
* SUDOC: 050568779
* VIAF: 316733788
* en:WorldCat Identities (VIAF orqali): 316733788

 |

  


|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Ziyodbek Qurbonov** (1987-yil 17-fevral) — Oʻzbekistonlik sobiq futbolchi, hujumchi pozitsiyasida oʻynagan.

Faoliyati
---------

2006-yilda Oʻzbekiston birinchi ligasida „Sementchi" (Quvasoy) tarkibida oʻynab, bir mavsumda 6 ta gol urgan. Keyin uzoq yillar Qirgʻiziston klublarida oʻynadi.

2007-yilda u „Lokomotiv" (Jalolobod) jamoasida oʻynab, Qirgʻiziston kubogi finalchisiga aylandi. 2009-yilda Oʻshning „Alay" jamoasida oʻynab, Qirgʻiziston chempionatining bronza medali sovrindori, mamlakat kubogi finalchisi boʻldi va 12 gol bilan mavsum toʻpurarlar bahsida ikkinchi oʻrinni egalladi. 2010 yilda Bishkekning „Alga" jamoasida, 2011-yilda esa yana „Alay"da oʻynagan. FFKR  maʼlumotlariga koʻra 2011-yilgi chempionatning ramziy legionerlar jamoasiga kiritilgan. U 2012-yilgi mavsumni „Abdysh-Ata Kant" klubida boshlagan, biroq birinchi davralardan so‘ng „Alay"ga qaytgan va mavsum yakunida bronza medali sovrindoriga aylangan. 2013-yilgi chempionlik mavsumida „Alay"ning arizasida ham bor edi.

Keyingi chiqishlar haqida maʼlumot yoʻq.

Manbalar
--------

1. ↑  „Составлена символическая сборная легионеров чемпионата Кыргызстана по футболу". 2019-yil 9-fevralda asl nusxadan arxivlangan. Qaraldi: 2019-yil 16-fevral.

Havolalar
---------

* Profil na sayte FootballFacts.ru
**Elektron tijorat** (e-tijorat, ingl. *"e-commerce"*) — internet orqali savdo-sotiq amaliyotlarini tashkil etish.

Elektron tijoratga jahon miqiyosida hozirgi eng katta internet auksioni va doʻkoni eBay misol boʻladi.

O'zbekiston kesimida esa Elektron tijorat maydoni Vibo Marketplace misol bo'ladi.

Elektron tijorat atamasining oʻzi deyarli 1950—1960-yillarda kompyuter paydo boʻlganidan keyin darhol paydo boʻldi. Dastlabki dasturlardan biri bu transport chiptalariga buyurtma berish, shuningdek reyslarni tayyorlash uchun turli xizmatlar oʻrtasida maʼlumot almashishdan iborat boʻlgan. U 1961-yil Massachusets texnologiyalar institutidan Leonard Kleinrok maʼlumotlarni uzatish uchun paketlarni kommutatsiya qilish nazariyasini ishlab chiqdi.

Elеktron tijorat Intеrnеt tarmog‘idagi tijorat sohasiga oid faollikni, unda oldi-sotdini amalga oshirilishini ifodalash uchun qo‘llaniladi. U kompyutеr tarmog‘idan foydalangan holda xarid qilish, sotish, sеrvis xizmatini ko‘rsatishni amalga oshirish, markеting tadbirlarini o‘tkazish imkoniyatini ta'minlaydi.

Elеktron tijorat faoliyati O‘zbеkiston Rеspublikasining "Elеktron tijorat to‘g‘risida"gi 2022 yil 29 sentyabrdagi O'RQ-792-son Qonuni bilan bеlgilanadi va amalga oshiriladi.

1. ↑  „Elektron tijorat to'g'risida" (2022-yil 30-sentyabr). 2024-yil 26-martda asl nusxadan arxivlangan.
**Ibrohim-Sulton** (1394 – 3-aprel 1435) – temuriylar sulolasidan boʻlgan shahzoda, Fors hukmdori (1415-1435), Movarounnahr hukmdori Shohruhning oʻgʻli va Temurning nabirasi. U rassom va xattot, shuningdek, Temurning tarjimai holi boʻlgan tarixchi va shoir Sharafiddin Yazdiyning homiysi sifatida tanilgan.

Biografiya
----------

Shohruhning ikkinchi oʻgʻli (1377-1447). 1415-yilda Ibrohim-Sulton Fors mintaqasini (Fors) otasi Shohruhdan oladi.

Ibrohim-Sulton buyuk rassom, jonkuyar xattot va kitob yigʻuvchi edi. Diniy masalalarda mushohada yuritish qobiliyati bilan tanilgan u Sherozda asos solgan ikkita madrasa va kamida beshta Qur’on nusxasiga shaxsan taqvodor yozuvlarni yozib qoʻygan. U tomonidan nasx yozuvida yozilgan va 1427-yil iyun oyida tugallangan ikki jilddan iborat qoʻlyozma Qur’on saqlanib qolgan. Ikki jildlik ushbu qoʻlyozma ilk temuriylar davri qoʻlyozmalariga namunadir. Sherozdagi Qur’on darvozasi tepasida joylashgan kichik bir xonada saqlangan. Darvoza ostidan oʻtayotgan sayohatchilar Sherozga yoki undan qaytishni boshlaganlarida muqaddas kitobning marhamatini olishlariga ishonishgan. 1937-yilda darvozadan ikkita Qur’on olib tashlangan va Sherozdagi Pars muzeyiga olib ketilgan va ular hozirgacha saqlanib qolgan.

Bir oila
--------

### Xotinlar

Ibrohim Sultonning toʻrt xotini bor edi:

* Alu Chuxr Sariqtoshning qizi Mihr Sulton ogʻa;
* Amirak Kauchinning qizi Fotima Sulton ogʻa;
* Jahon begi ogʻa, Abdulloh Toifiyning qizi;
* Boyazid Sivishning qizi Sulton ogʻani boshqaring.

### oʻgʻillari

Ibrohim Sultonning toʻrt oʻgʻli bor edi:

* Sulton Ishoq Mirzo, Fotima Sulton ogʻadan;
* Sulton Muhammad Mirzo, Jahon Beki Ogʻadan;
* Begi Sulton ogʻadan Ismoil Mirzo;
* Sulton Abdulloh Mirzo, Mihr Sulton ogʻadan.

### qizlari

Ibrohimning ikki qizi bor edi:

* Ruqaiya begi begim, Mihr Sulton ogʻadan;
* Zaynab Sulton Begim, Fotima Sulton ogʻadan.

Eslatmalar
----------

1. ↑  Beatrice Forbes; Manz*. Power, politics, and religion in Timurid Iran*. Cambridge University Press, 2007 — xiv—xv, 167 bet. ISBN 978-0-521-86547-0.

Adabiyot
--------

* E. Glassen: BĀYQARĀ (ing.). Iranika entsiklopediyasi. [dostęp 16 kvetnia 2017].
* Beatrice Forbes Manz: Temuriylar Eronida hokimiyat, siyosat va din. Kembrij: Kembrij universiteti nashriyoti, 2007. ISBN 0-521-86547-6 .
* Priscilla P. Soucek: EBRĀHĪM SOLṬĀN (ang.). Iranika entsiklopediyasi. [dostęp 16 kvetnia 2017].
Nissan GT-R
**Nissan GT-R** - Nissan Motor tomonidan ishlab chiqarilgan sport avtomobili. 2007-yil 24-oktabrda Tokio avtosalonida ishlab chiqarish modeli sifatida taqdim etilgan, sotuvlar 2008-yilda Yaponiyada, keyin esa AQSh va Yevropada boshlangan. Faqat JDM uchun ishlab chiqarilgan va Buyuk Britaniyaga cheklangan miqdorda yetkazib berilgan avvalgilaridan farqli o'laroq, chap qo'l haydovchi varianti mavjud.

**Tarixi**

2007 yildan boshlab Nissan Skyline GT-R nomini GT-R deb o'zgartirdi. Bu qisman bozor mulohazalari, qisman texnik sabablar bilan bog'liq: R34 Skylinegacha GT-R mohiyatan takomillashtirilgan Skyline bo'lgan bo'lsa, GT-R endi alohida modelga aylandi.

**Konsept-avtomobillari**

* Nissan GT-R kontseptsiyasi 2001 yilda Tokio avtosalonida namoyish etilgan.
* GT-R Proto, 2005 yilda ko'rsatilgan. GT-R ishlab chiqarish 80% ni tashkil etishi e'lon qilingan edi.
* Nissan Skyline V35 korpusida yashiringan Nissan GT-R r35 ning ishlaydigan prototiplaridan biri, barcha komponentlar va agregatlar oddiy Nissan GT-T r35 bilan to'liq mos keladi. Ehtimol, yangi GT-R dastlab yakuniy GT-R r35 dizaynini ommadan yashirish uchun V35 asosida ishlab chiqilgan. Ushbu prototip 2005 yilda Germaniyadagi Nyurburgringda sinovdan o'tgan. Ayni paytda prototip Nordring do'konida ko'rgazma elementi sifatida mavjud.